CELEX: 62010TA0170
Language: sk
Date: 2011-11-15 00:00:00
Title: Spojené veci T-170/10 a T-340/10: Rozsudok Všeobecného súdu z  15. novembra 2011 — CTG Luxembourg PSF/Súdny dvor ( „Verejné zákazky na služby — Verejné obstarávanie — Poskytovanie podporných služieb pre používateľov informačných systémov — Odmietnutie ponuky uchádzača z dôvodu oneskoreného predloženia — Udelenie zákazky inému uchádzačovi — Žaloba o neplatnosť — Mimozmluvná zodpovednosť“ )

7.1.2012   
            
            
               SK
            
            
               Úradný vestník Európskej únie
            
            
               C 6/13
            
         Rozsudok Všeobecného súdu z 15. novembra 2011 — CTG Luxembourg PSF/Súdny dvor
   (Spojené veci T-170/10 a T-340/10) (1)
   
   (Verejné zákazky na služby - Verejné obstarávanie - Poskytovanie podporných služieb pre používateľov informačných systémov - Odmietnutie ponuky uchádzača z dôvodu oneskoreného predloženia - Udelenie zákazky inému uchádzačovi - Žaloba o neplatnosť - Mimozmluvná zodpovednosť)
   2012/C 6/21
   Jazyk konania: francúzština
   
      Účastníci konania
   
   
      Žalobkyňa: Computer Task Group Luxembourg PSF SA (CTG Luxembourg PSF) (Bertrange, Luxembursko) (v zastúpení: M. Thewes a B. Marthoz, advokáti)
   
      Žalovaný: Súdny dvor Európskej únie (v zastúpení: A. Placco, splnomocnený zástupca)
   
      Predmet veci
   
   Na jednej strane návrh na zrušenie, po prvé rozhodnutia Súdneho dvora z 9. februára 2010 o zamietnutí ponuky predloženej konzorciom, ktorého je žalobkyňa členkou v rámci verejného obstarávania pod č. AO 008/2009 s názvom „podpora používateľov systémov IT a telefonických systémov 1. a 2. úrovne, call center, správa hardware end user“, po druhé rozhodnutia z 5. marca 2010, ktorým bolo toto zamietnutie potvrdené, po tretie rozhodnutia o udelení zákazky inému uchádzačovi, ako aj na druhej strane, návrh na náhradu škody, ktorú žalobkyňa údajne utrpela v dôsledku prijatia týchto rozhodnutí
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Computer Task Group Luxembourg PSF SA (CTG Luxembourg PSF) je povinná nahradiť trovy konania.
            
         
      (1)  Ú. v. EÚ C 161, 19.6.2010.